b'\n_START_ARTICLE_\nNotranja Avstrija\n_START_SECTION_\nTajni svet\n_START_PARAGRAPH_\n\xc2\xbbTajni svet\xc2\xab\xc2\xa0ni\xc5\xbejeavstrijskih centralnih oblasti (centralnih organov v Gradcu) je najvi\xc5\xa1ji organ enak dana\xc5\xa1njemu dr\xc5\xbeavnemu zboru. Ima vlogo posvetovalnega in zastopni\xc5\xa1kega organa de\xc5\xbeelnega kneza. Sprva je brez trdnih pristojnosti in s spreminjajo\xc4\x8dim personalnim sestavom. Med letoma 1639 in 1674 je sodna instanca najvi\xc5\xa1je funkcije \xe2\x80\x93\xc2\xa0\xc2\xbbtajni urad\xc2\xab. Ukinejo ga 1749.\n_START_SECTION_\nDvorni svet\n_START_PARAGRAPH_\nObstaja do 1578 leta. Zadol\xc5\xbeen je za revizije pravd in dr\xc5\xbeavne zadeve.\n_START_SECTION_\nNotranje avstrijska dvorna komora\n_START_PARAGRAPH_\nNastala je leta 1625 na podlagi zdru\xc5\xbeitve dvorne komore in gra\xc5\xa1ke\xc2\xa0\xc2\xbbni\xc5\xbejeavstrijske\xc2\xab\xc2\xa0komore. Upravlja kameralno premo\xc5\xbeenje in finan\xc4\x8dne zadeve. 1709 je podrejena Dunajski dvorni komori, s tem pa izgubi nadzor nad nekaterimi gospodarskimi dejavnostmi kot recimo \xc5\xbeivim srebrom iz Idrije, carinami, mitninami, pristojbinami in domenami. Ukinjena je 1748 leta.\n_START_SECTION_\nDvorna pisarna\n_START_PARAGRAPH_\nSkrbela je za poslovanje s spisi in akti. Vodil jo je dvorni podkancler. Ukinjena je bila 1619 leta. 1620 leta pa jo je zamenjalo notranjeavstrijsko odpravni\xc5\xa1tvo dunajske dvorne pisarne.\n_START_SECTION_\nVojni svet\n_START_PARAGRAPH_\nObstaja od 1578 leta, ko je bila izvedena voja\xc5\xa1ka, obrambna reforma in je Avstrija dobila nadzor nad Vojno Krajino. 1709 je preimenovan v notranjeavstrijski vojni urad in podrejen dunajskemu dvornemu vojnemu svetu. 1744 je zamenjan z voja\xc5\xa1kim direktorijem.\n_START_SECTION_\nUrad dvornega po\xc5\xa1tnega mojstra\n_START_PARAGRAPH_\nDva po\xc5\xa1tna urada v Benetkah in Gradcu sta podrejena dvorni komori (ra\xc4\x8dunski kontroli). Podeljena je dru\xc5\xbeini Paar v fevd, leta 1723 pa je podr\xc5\xbeavljen, v Gradcu pa je ustanovljena notranjeavstrijska vi\xc5\xa1ja po\xc5\xa1tna uprava, ki je bila 1743 podrejena Dunaju.\n_START_SECTION_\nNotranjeavstrijska dvorna prokuratura\n_START_PARAGRAPH_\nUstanovljena leta 1571, podrejena gra\xc5\xa1ki dvorni komori. Veljal je kot odvetni\xc5\xa1ka slu\xc5\xbeba de\xc5\xbeelnega kneza. Kasneje je postala varuh de\xc5\xbeelnih koristi. Podrejeni so ji fiskali.'